Publication: Magyar Közlöny
Issue: MK-2000-135 (Year: 2000, Number: 135)
Era: 1990-2004
Section: 2. számú melléklet a 37/2000. (XII. 29.) OM rendelethez
Paragraph Index: 131

7. évfolyam Témakör Tartalom Rendgyakorlatok Sorakozások: kétsoros vonalba, kettes oszlopba. Alakzatok, alakzatváltások: félkör, köralakítás vonalból, oszlopból. Sorbontások, fejlődések párokban, járásban. Menetelések, átmenetek: járásból, futásból. Testfordulatok járás, futás közben. Gimnasztika 4—8 ütemű szabadgyakorlatok: alapformák, összetett gimnasztikai elemek. Mozgás közben végzett szabadgyakorlatok: járásban, lassú futásban. Páros, társas, kéziszerrel, sporteszközhöz kapcsolódva végzett bemelegítő gyakorlatok. Légzőgyakorlatok. Zenés gimnasztika. Atlétika Futások kerüléssel, átugrással, jelre végzett feladatokkal, fokozódó tempóban, növekvő időtartamig, váltással. Álló- és térdelőrajt: rajtversenyek. Ugrások: helyből, sorozatban. Távolugrás guggoló technikával, elugró deszkáról, közepes és teljes rohammal. Magasugrás: lépő technikával, optimális ellapulás és lendítés — fejlettség szerint. Dobások: kislabdahajítás keresztlépéssel, lendületes nekifutás után távolba: keresztlépés, kitámasztás, csípőforgatás, kidobószög, utánlépés. Súlylökés tömött labdával (1, 2 kg), oldalfelállással. Torna Ismert talajtornaelemek összekapcsolása, összefüggő talajgyakorlat bemutatása. Fejenállás nyújtott testtel. Kézenállás falnál, segítővel. Sorozatgurulások. Szekrényugrások: kismacska, bátorugrás. A szekrény 4. rekeszállásában dobbantó használata javasolt — differenciáltan. Érintő magas gyűrűn. Két elem: nyújtott testű és hátsó lefüggés összekapcsolása. Függésgyakorlatok: mászás fel, le, bordásfalon, kötélen és rúdon — fejlettség szerint. Egyensúlygyakorlatok: tornapad merevítő gerendáján járások, fordulatok, leguggolások, meghatározott kar- és lábtartások. Testnevelési és sportjátékok Labdával végzett testnevelési játékok: kosárlabdázás, labdarúgás. Támadó és védekező játékelemek (emberfogás). Helyezkedések üres helyre. Gyors térfélváltás. Röplabdázás: csökkentett játéktéren, alacsony hálómagasság mellett: alsó nyitás, egyés kétkezes alkarérintés, kosárérintés, leütés, feladás, sáncolás, mozgáselemek beépítése a sportjátékba. Természetben űzhető sportok A helyi lehetőségek függvényében választhatóak a sportágak és a sporteszközök. Könnyített testnevelés Kitartóan és önállóan végzett mozgáskorrekció, valamint a testnevelés tantervben a nem ellenjavallt tananyagok. Úszás Szárazföldi gyakorlatok: célgimnasztika, rávezető gyakorlatok (lehetőség szerint) a gyorsúszáshoz. Légzőgyakorlat a gyorsúszás kartempójához. Vízbiztonsági gyakorlatok: gyorsúszás kar- és lábtempójának elkülönített gyakorlása. Kartempó és a légvétel összeegyeztetése. Kar-, láb- és légvétel technikájának összehangolása, mellig érő vízben. Vízi játékok. Tevékenységek Az atlétikai alapmozgások technikai gyakorlása. Mozgásműveltséget fejlesztő gyakorlatok. Zenés gimnasztikai gyakorlás. A motorikus képességek gyakorlása a testnevelés témaköreinek megfelelően. 2000/135/II. szám A kondicionális képességek gyakorlása. A koordinációs képességek továbbfejlesztése. A mozgáskontroll gyakorlása. Sportjátékok és testnevelési játékok gyakorlása, szabályok betartása, alkotása. Az alapvető játékelemek rögzítése, támadási és védekezési megoldások bővítése a kosárlabda, a labdarúgás, a zsinórlabdázás alkalmazásakor. Az egészséges életmód szokásainak alkalmazása. Rendszeres testedzés. Sportolás természeti környezetben. Sor- és váltóversenyek, mozgásos vetélkedők, küzdőjátékok. A vízbiztonság játékos gyakorlása. A gyorsúszás részmozdulatainak eszköz nélküli gyakorlása. Követelmény — Váljék igényévé a rendszeres testmozgás. — Legyen képes a tanult alaki és gimnasztikai gyakorlatok pontos végrehajtására. — Legyen képes technikai váltásra a gyors, valamint a tartós futás esetén. — Mutasson fel önmagához viszonyítva mérhető javulást ugró- és dobóteljesítményben, valamint állóképességben, kitartásban, ügyességben. — Tudja légzését szabályozni különböző mozgásos helyzetekben. — Legyen képes a zene és a mozgás elemi összehangolására. — Ismerje és tartsa be a mozgások kivitelezésnél a balesetmegelőzés szabályait. — Ismerje két sportág játékszabályait. — Tanúsítson sportszerű magatartást játék közben. — Legyen birtokában a vízbiztonságnak, alkalmazza a gyorsúszás technikáját. — Könnyített testnevelés során is mutasson objektíven mérhető mozgásfejlődést.

Source: https://magyarkozlony.hu/hivatalos-lapok/8f3039098dd0a3c3ddb89c41e5d8fcdfc87f5a05/dokumentumok/095a3ed8bf929e87ee8769e9b03af8ae397fa247/letoltes